62019CO0103_INF
Unionin tuomioistuimen määräys (seitsemäs jaosto) 2.6.2021 – SUSH ja CGT Sanidad de Madrid
(asia C-103/19) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – EAY:n, UNICE:n ja CEEP:n tekemä määräaikaista työtä koskeva puitesopimus – 5 lausekkeen 1 kohta – Perättäiset määräaikaiset työsopimukset julkisella terveydenhuoltosektorilla – Käsite ”perustellut syyt” – Käsite ”vastaavat oikeudelliset toimenpiteet väärinkäytösten estämiseksi” – Ylimääräisessä julkisessa palvelussuhteessa olevan henkilöstön asemassa olevien työntekijöiden korvaaminen väliaikaisessa julkisessa palvelussuhteessa olevan henkilöstön asemassa olevilla työntekijöillä – Tilapäisessä julkisessa palvelussuhteessa olevan henkilöstön pysyvä tarve
1.
Sosiaalipolitiikka – EAY:n, UNICE:n ja CEEP:n tekemä määräaikaista työtä koskeva puitesopimus – Direktiivi 1999/70 – Toimenpiteet perättäisten määräaikaisten työsopimusten väärinkäytön estämiseksi – Kansallinen säännöstö, joissa määrätään tilapäisten virkamiesten ryhmän uudelleen luokittelusta siten, että siinä korvataan ylimääräisessä julkisessa palvelussuhteessa olevan henkilöstön asemassa olevat työntekijät väliaikaisessa julkisessa palvelussuhteessa olevan henkilöstön asemassa olevilla työntekijöillä – Näiden henkilöiden mahdollinen vakinaistaminen sellaisen valintamenettelyn lopussa, jonka tarkoituksena on täyttää lopullisesti viimeksi mainittujen virkamiesten väliaikaisesti hoitamat virat – Tällaisten toimenpiteiden riittävä luonne – Kansallisen tuomioistuimen suorittama tarkistus
(Neuvoston direktiivin 1999/70 liitteessä oleva 5 lauseke)
(ks. 31, 34, 35, 40, 43–45 ja 47–49 kohta sekä tuomiolauselman 1 kohta)
2.
Sosiaalipolitiikka – EAY:n, UNICE:n ja CEEP:n tekemä määräaikaista työtä koskeva puitesopimus – Direktiivi 1999/70 – Toimenpiteet perättäisten määräaikaisten työsopimusten väärinkäytön estämiseksi – Kansallinen säännöstö, jonka mukaan ainoastaan ylimääräisessä julkisessa palvelussuhteessa olevan henkilöstön asemassa olevilla työntekijöillä on mahdollisuus saada korvatuksi tämä asema väliaikaisessa julkisessa palvelussuhteessa olevan henkilöstön asemalla, on sallittu – Edellytykset – Riittävä toimenpide perättäisten määräaikaisten työsopimusten tai työsuhteiden käytöstä johtuvien väärinkäytösten estämiseksi – On olemassa muu tehokas toimenpide seuraamusten määräämiseksi niihin työntekijöihin kohdistuvista väärinkäytöksistä, jotka eivät kuulu ylimääräisessä julkisessa palvelussuhteen asemassa olevan henkilöstön ryhmään – Kansallisen tuomioistuimen suorittama tarkistus
(Neuvoston direktiivin 1999/70 liitteessä oleva 5 lauseke)
(Ks. 51, 53 ja 54 kohta sekä tuomiolauselman 2 kohta)
Ratkaisu
1)
Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan, 18.3.1999 tehdyn määräaikaista työtä koskevan puitesopimuksen 5 lauseketta on tulkittava siten, että kansallisen tuomioistuimen tehtävänä on arvioida kaikkien sovellettavien kansallisen oikeutensa sääntöjen mukaisesti, ovatko kansalliset toimenpiteet, joissa määrätään tilapäisten virkamiesten ryhmän uudelleen luokittelusta siten, että niissä korvataan ylimääräisessä julkisessa palvelussuhteessa olevan henkilöstön asemassa olevat työntekijät väliaikaisessa julkisessa palvelussuhteessa olevan henkilöstön asemassa olevilla työntekijöillä ja määrätään, että nämä henkilöt mahdollisesti vakinaistetaan sellaisen valintamenettelyn lopussa, jonka tarkoituksena on täyttää lopullisesti viimeksi mainittujen virkamiesten väliaikaisesti hoitamat virat, kyseisessä määräyksessä tarkoitettuja riittäviä toimenpiteitä perättäisten määräaikaisten työsopimusten tai työsuhteiden käytöstä johtuvien väärinkäytösten estämiseksi ja tarvittaessa seuraamusten määräämiseksi niistä tai vastaavia oikeudellisia toimenpiteitä. Jos näin ei ole, kyseisen tuomioistuimen on arvioitava, onko sovellettavassa kansallisessa säännöstössä muita tehokkaita toimenpiteitä sellaisten väärinkäytösten estämiseksi ja seuraamusten määräämiseksi niistä.
2)
Direktiivin 1999/70 liitteenä olevan, 18.3.1999 tehdyn määräaikaista työtä koskevan puitesopimuksen 5 lauseketta on tulkittava siten, että se ei ole esteenä kansalliselle säännöstölle, jonka mukaan ainoastaan ylimääräisessä julkisessa palvelussuhteessa olevan henkilöstön asemassa olevilla työntekijöillä on mahdollisuus saada korvatuksi tämä asema väliaikaisessa julkisessa palvelussuhteessa olevan henkilöstön asemalla, mikäli tällainen korvaaminen on kyseisessä määräyksessä tarkoitettu riittävä toimenpide perättäisten määräaikaisten työsopimusten tai työsuhteiden käytöstä johtuvien väärinkäytösten estämiseksi ja tarvittaessa seuraamusten määräämiseksi niistä tai vastaava oikeudellinen toimenpide, jos kansallisessa oikeusjärjestyksessä on muita tehokkaita toimenpiteitä sellaisiin määräaikaisiin työntekijöihin kohdistuvien väärinkäytösten estämiseksi ja seuraamusten määräämiseksi niistä, jotka eivät kuulu ylimääräisessä julkisessa palvelussuhteen asemassa olevan henkilöstön ryhmään, mikä kansallisen tuomioistuimen on tarkistettava.
(
1
)	EUVL C 319, 23.9.2019.